pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Remarks by His Excellency General Prayut Chan-o-cha (Ret.), The Prime Minister on the Auspicious Occasion of Coronation Day
วันพฤหัสบดีที่ 4 พฤษภาคม 2566
04/05/2566
Remarks by His Excellency General Prayut Chan-o-cha (Ret.), The Prime Minister on the Auspicious Occasion of Coronation Day
4 May 2023, Government House
May it Please Your Majesty,
I, General Prayut Chan-o-cha, as Prime Minister and on behalf of the Council of Ministers and our spouses, government officials, diplomatic representatives, and the Thai people, have the esteemed honour to express our loyalty and devotion to Your Majesty on this most auspicious occasion.
Ever since Your Majesty’s accession to the Throne as the 10th Monarch of the Chakri Dynasty, Your Majesty has been dedicated to undertaking countless activities with extraordinary virtuosity and unwavering commitment for the progress and prosperity of the Thai nation. Your Majesty’s benevolence has supported a better quality of life for all and promoted the well-being of the Thai people, especially for those in need. Your Majesty’s life guidelines for the Thai people have been an inspiration to the nation, which we shall be forever grateful for.
On this most auspicious occasion, we humbly ask for Your Majesty’s gracious permission to bestow us the opportunity to convey our highest felicitations to Your Majesty, and invite the power of the Triple Gems and all things sacred to maintain Your Majesty with the Four Glorious Blessings and happiness, and with the aspiration for Your Majesty’s benevolence and grace to resplendently reign throughout our nation.
In this connection, I humbly ask for Your Majesty’s permission to invite all the dignitaries gathered here today, to join me in offering a toast in praise and in tribute to Your Majesty, for the everlasting happiness and prosperity of our nation.
I have the distinguished honour to remain Your Majesty’s most faithful and dutiful subject.
General Prayut Chan-o-cha (Ret.),
Prime Minister
รัฐบาลไทย-ข่าวทำเนียบรัฐบาล-พนักงานฝ่ายปกครองสนธิกำลัง เข้าจับกุมเจ้ามือและนักพนัน กลางเมืองสุราษฎร์ธานี พร้อมของกลางกว่า 1 ล้านบาท ส่งพนักงานสอบสวนดำเนินคดี เน้นย้ำ ถึงหน้าที่ฝ่ายปกครอง
วันศุกร์ที่ 5 พฤษภาคม 2566
05/05/2566
พนักงานฝ่ายปกครองสนธิกําลัง เข้าจับกุมเจ้ามือและนักพนัน กลางเมืองสุราษฎร์ธานี พร้อมของกลางกว่า 1 ล้านบาท ส่งพนักงานสอบสวนดําเนินคดี เน้นย้ํา ถึงหน้าที่ฝ่ายปกครอง
พนักงานฝ่ายปกครองสนธิกําลัง เข้าจับกุมเจ้ามือและนักพนัน กลางเมืองสุราษฎร์ธานี พร้อมของกลางกว่า 1 ล้านบาท ส่งพนักงานสอบสวนดําเนินคดี เน้นย้ํา หน้าที่ฝ่ายปกครองคือการรักษาความสงบเรียบร้อยและความผาสุกให้กับพี่น้องประชาชน
วันนี้ (4 พ.ค. 66) นายแมนรัตน์ รัตนสุคนธ์ อธิบดีกรมการปกครอง เปิดเผยว่า ชุดปฏิบัติการพิเศษกรมการปกครอง ภายใต้การนําของนายรณรงค์ ทิพย์ศิริ ผู้ตรวจราชการกรมการปกครอง ปฏิบัติหน้าที่ผู้อํานวยการศูนย์ปฏิบัติการบังคับใช้กฎหมายพนักงานฝ่ายปกครอง สํานักการสอบสวนและนิติการ กรมการปกครอง ได้นํากําลังพนักงานฝ่ายปกครอง และสมาชิกกองอาสารักษาดินแดน (อส.) กองบัญชาการกองอาสารักษาดินแดน กว่า 30 นาย เข้าจับกุมบ่อนการพนันขนาดใหญ่ในพื้นที่ อําเภอเมืองสุราษฎร์ธานี ซึ่งสามารถจับกุมนักพนันได้ร่วม 100 กว่าราย
"ปฏิบัติการในครั้งนี้ มีที่มาเริ่มต้นจากศูนย์ดํารงธรรมกระทรวงมหาดไทย ได้รับเรื่องร้องเรียนว่า มีบ่อนการพนันขนาดใหญ่ในพื้นที่จังหวัดสุราษฎร์ธานี เปิดให้นักพนันเข้ามาเสี่ยงโชคเป็นเวลานานแล้ว โดยแต่ละวันจะมีนักพนันไม่ต่ํากว่า 100 คน เข้าเล่น มีการเล่นพนันประเภทไพ่สิบแต้ม ไฮโล และโปปั่น เปิดเล่นทั้งกลางวันและกลางคืน" อธิบดีกรมการปกครอง กล่าว
นายแมนรัตน์ รัตนสุคนธ์ อธิบดีกรมการปกครอง กล่าวต่ออีกว่า กรมการปกครองได้ทําการสืบทราบข้อมูลจากพื้นที่ทําให้ทราบว่า บ่อนการพนันแห่งนี้จะย้ายสถานที่ใหม่เรื่อย ๆ เพื่อหลบหลีกการตรวจสอบของเจ้าหน้าที่ และหลังจากที่เฝ้าติดตามพบว่า วันที่ 3 พฤษภาคม 2566 มีการลงพื้นที่หาเสียงของผู้สมัครรับเลือกตั้งสมาชิกสภาผู้แทนราษฎรในหลายเขตพื้นที่จังหวัดสุราษฎร์ธานี ทําให้บ่อนดังกล่าวรื้อถอนอาคารที่จัดให้เล่นเดิมจากเขตพื้นที่อําเภอท่าฉางออกไป และชุดปฏิบัติการพิเศษกรมการปกครองได้สืบทราบว่าบ่อนท่าฉางได้ย้ายมาเปิดใหม่ในเขต ตําบลบางกุ้ง อําเภอเมืองสุราษฎร์ธานี จังหวัดสุราษฎร์ธานี นําไปสู่การเข้าตรวจค้น จับกุม
"การเข้าตรวจค้น จับกุมครั้งนี้ พบนักพนันรวมเจ้ามือ ทั้งวงไพ่ วงไฮโล และวงโปปั่น จํานวน 102 คน รถยนต์ จํานวน 63 คัน รถจักรยานยนต์ จํานวน 52 คัน นอกจากนี้ยังพบเงินสดของกลางทั้งที่พบในวงพนัน และที่พบในรถของเจ้ามือในบ่อนพนัน จํานวนนับล้านบาท และยังพบปืนพกกึ่งอัตโนมัติจํานวน 2 กระบอกในรถต้องสงสัยที่จอดอยู่ในบ่อนพนัน จึงนําตัวผู้ถูกจับทั้งหมดพร้อมของกลาง มาทําบันทึกจับกุม ดําเนินคดีในข้อหาร่วมกันลักลอบจัดให้มีการเล่นการพนันโดยผิดกฎหมาย ส่งพนักงานสอบสวน สถานีตํารวจภูธรเมืองสุราษฎร์ธานี ดําเนินคดีต่อไป ทั้งนี้หากพี่น้องประชาชนทุกพื้นที่ทั่วประเทศพบเห็นการกระทําผิดกฎหมาย สามารถร้องเรียนร้องทุกข์ผ่านสายด่วนศูนย์ดํารงธรรมโทร. 1567 ตลอด 24 ชั่วโมง" อธิบดีกรมการปกครอง กล่าวในช่วงท้าย
รัฐบาลไทย-ข่าวทำเนียบรัฐบาล-​วธ. จัดพิธีสักการะสิ่งศักดิ์สิทธิ์ ในภารกิจพิธีการศพที่ได้รับพระราชทาน พร้อมกันทั่วประเทศ
วันอังคารที่ 2 พฤษภาคม 2566
​วธ. จัดพิธีสักการะสิ่งศักดิ์สิทธิ์ ในภารกิจพิธีการศพที่ได้รับพระราชทาน พร้อมกันทั่วประเทศ
​วธ. จัดพิธีสักการะสิ่งศักดิ์สิทธิ์ ในภารกิจพิธีการศพที่ได้รับพระราชทาน พร้อมกันทั่วประเทศ
วธ. จัดพิธีสักการะสิ่งศักดิ์สิทธิ์ ในภารกิจพิธีการศพที่ได้รับพระราชทาน พร้อมกันทั่วประเทศ
เมื่อวันที่1พฤษภาคม2566เวลา09.09น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีสักการะสิ่งศักดิ์สิทธิ์ ในภารกิจพิธีการศพที่ได้รับพระราชทาน ประจําปี2566โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ปฏิบัติงานพิธี จํานวน330คน เข้าร่วมกิจกรรม ณ บริเวณสนามหญ้าหน้าอาคารสํานักงานชั่วคราว กองพิธีการศพที่ได้รับพระราชทาน กรุงเทพฯ
นางยุพา กล่าวว่า นับตั้งแต่วันที่1พฤษภาคม2562กระทรวงวัฒนธรรม (วธ.) ได้รับสนองงานตาม พระบรมราโชบายเกี่ยวกับพิธีการศพที่ได้รับพระราชทาน อย่างเต็มรูปแบบพร้อมกันทั่วประเทศ การปฏิบัติงานพิธีการศพที่ได้รับพระราชทาน เป็นไปด้วยความเรียบร้อยตามโบราณราชประเพณีของราชสํานัก ให้แก่ข้าราชการ บุคคลผู้ทําคุณประโยชน์และประชาชนผู้มีสิทธิตามหลักเกณฑ์ ของสํานักพระราชวัง เพื่อเป็นเกียรติอันสูงสุดแก่ผู้วายชนม์ และวงศ์ตระกูล อย่างเท่าเทียมทั่วถึง นับเป็นพระมหากรุณาธิคุณอันหาที่สุดมิได้
ปลัด วธ. กล่าวอีกว่า วธ. โดยกองพิธีการศพที่ได้รับพระราชทาน สํานักงานปลัด วธ. จัดพิธีสักการะสิ่งศักดิ์สิทธิ์ในภารกิจพิธีการศพที่ได้รับพระราชทาน ประจําปี2566เพื่อเป็นเครื่องยึดเหนี่ยวจิตใจเป็นขวัญกําลังใจ และเพื่อความเป็นสิริมงคลในการปฏิบัติงานของเจ้าหน้าที่ปฏิบัติงานในภารกิจพิธีการศพที่ได้รับพระราชทาน สําหรับพิธีสักการะสิ่งศักดิ์สิทธิ์ในภารกิจพิธีการศพที่ได้รับพระราชทาน นอกจากจะจัด ณ กรุงเทพมหานคร แล้วยังจัดพร้อมกันทั่วประเทศ ณ กลุ่มอํานวยการพิธีการศพที่ได้รับพระราชทานที่1 – 15และกลุ่มพิธีการศพที่ได้รับพระราชทาน สํานักงานวัฒนธรรมจังหวัด ทุกจังหวัดอีกด้วย
รัฐบาลไทย-ข่าวทำเนียบรัฐบาล-กรมทางหลวงชนบท เตรียมความพร้อมมาตรการอำนวยความสะดวก และปลอดภัยให้กับประชาชน
วันอังคารที่ 2 พฤษภาคม 2566
กรมทางหลวงชนบท เตรียมความพร้อมมาตรการอํานวยความสะดวก และปลอดภัยให้กับประชาชน
รองรับการเดินทางในช่วงวันหยุดยาววันฉัตรมงคล ระหว่างวันที่ 4 - 7 พฤษภาคม 2566
กรมทางหลวงชนบท (ทช.) กระทรวงคมนาคม เตรียมความพร้อมดําเนินการตามมาตรการอํานวยความสะดวกและความปลอดภัยในการเดินทางของประชาชน ตามที่คณะรัฐมนตรีกําหนดวันหยุดราชการเพิ่มเป็นกรณีพิเศษในวันที่ 5 พฤษภาคม 2566 ส่งผลให้มีวันหยุดยาวระหว่างวันที่ 4 - 7 พฤษภาคม 2566 คาดว่าจะมีปริมาณการจราจรที่เพิ่มมากขึ้นจากการเดินทางกลับภูมิลําเนาหรือท่องเที่ยว ทช. จึงได้จัดเตรียมมาตรการอํานวยความสะดวกและความปลอดภัยด้านการเดินทางให้กับประชาชน เพื่อรับรองการเดินทางของประชาชนในช่วงวันหยุดดังกล่าว เพิ่มประสิทธิภาพในการใช้เส้นทาง รวมทั้งป้องกันและลดอัตราการเกิดอุบัติเหตุบนท้องถนนอย่างเป็นรูปธรรม โดยมีแนวทางให้หน่วยงานทั้งในส่วนกลางและส่วนภูมิภาคทั่วประเทศดําเนินการตามมาตรการ ดังนี้
1. ปรับปรุง/ซ่อมแซม ถนน/สะพานในความรับผิดชอบให้มีความสะดวกและปลอดภัย ไร้หลุมบ่อ มีเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และไฟสัญญาณจราจรครบถ้วน
2. ตรวจสอบและวิเคราะห์ข้อมูลสถิติอุบัติเหตุที่เกิดขึ้น ระหว่างวันที่ 4 - 7 พฤษภาคม 2566 ผ่านระบบ ARMS (ระบบสารสนเทศการรายงานอุบัติเหตุบนทางหลวงชนบท)
3. เฝ้าระวังอุบัติเหตุแก่ผู้ใช้เส้นทาง เข้าช่วยเหลือเมื่อพบรถเสียหรือเกิดอุบัติเหตุ โดยรูปแบบ การดําเนินการจะพิจารณาตามความเหมาะสมของแต่ละพื้นที่
4. หน่วยงานที่มีโครงการอยู่ระหว่างดําเนินการก่อสร้าง งานซ่อมบํารุงทางและสะพาน ตรวจสอบพื้นที่โครงการในความรับผิดชอบปฏิบัติ ดังนี้
4.1 ดําเนินการวางแผนคืนพื้นผิวจราจรให้มีช่องจราจรเท่าเดิม หรือให้ใกล้เคียงของเดิมมากที่สุด โดยพื้นที่ที่สามารถปูผิวทางได้ให้ดําเนินการปูผิวทางให้แล้วเสร็จ รวมถึงตีเส้นจราจรชั่วคราวให้ชัดเจน และไม่เปิดหน้างานทิ้งไว้
4.2 ติดตั้งป้ายจราจร ป้ายเตือน ไฟสัญญาณจราจร อุปกรณ์อํานวยความปลอดภัยในพื้นที่บริเวณการก่อสร้าง พร้อมทั้งดูแลและตรวจสอบให้อยู่ในสภาพใช้งานได้ตลอดเวลา
4.3 ตรวจสอบไฟฟ้าแสงสว่างในพื้นที่ก่อสร้างและพื้นที่ต่อเนื่องกับโครงการใกล้เคียง ให้มีแสงสว่างเพียงพอ
4.4 ดําเนินการตามมาตรการความปลอดภัยอื่น ๆ ของ ทช.
ทช. ร่วมส่งทุกท่านเดินทางถึงที่หมายอย่างปลอดภัย โปรดใช้ความระมัดระวังในการขับขี่ไม่ประมาท เมาไม่ขับ คาดเข็มขัดนิรภัย ปฏิบัติตามกฎจราจรอย่างเคร่งครัดและสวมหมวกนิรภัยทุกครั้งก่อนขับขี่ยานพาหนะ เพื่อให้สามารถเดินทางท่องเที่ยวและกลับภูมิลําเนาได้อย่างอุ่นใจสะดวก ปลอดภัย ทั้งนี้ หากต้องการสอบถามเส้นทางของ ทช. สามารถติดต่อสอบถามข้อมูลหรือแจ้งเหตุได้ที่สายด่วน ทช. โทร. 1146 เว็บไซต์ ww.drr.go.th และ Facebook ทช.
รัฐบาลไทย-ข่าวทำเนียบรัฐบาล-ไทยพร้อมจับมืออาเซียนพัฒนายานยนต์ไฟฟ้าเป็นศูนย์กลางยานยนต์ระดับโลก รอรับ “ติมอร์ – เลสเต” เป็นสมาชิกใหม่
วันอังคารที่ 2 พฤษภาคม 2566
02/05/2566
ไทยพร้อมจับมืออาเซียนพัฒนายานยนต์ไฟฟ้าเป็นศูนย์กลางยานยนต์ระดับโลก รอรับ “ติมอร์ – เลสเต” เป็นสมาชิกใหม่
ไทยพร้อมจับมืออาเซียนพัฒนายานยนต์ไฟฟ้าเป็นศูนย์กลางยานยนต์ระดับโลก รอรับ “ติมอร์ – เลสเต” เป็นสมาชิกใหม่
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 2 พฤษภาคม 2566 ว่า ครม.เห็นชอบร่างเอกสาร 2 ฉบับ ที่เกี่ยวข้องกับการขับเคลื่อนเศรษฐกิจ คือ ร่างปฏิญญาผู้นําอาเซียนว่าด้วยการพัฒนาระบบนิเวศสําหรับยานยนต์ไฟฟ้าระดับภูมิภาค และร่างภาคผนวกประกอบแผนการดําเนินงานสําหรับการเข้าเป็นสมาชิกอาเซียนของติมอร์ - เลสเต ในส่วนของเสาประชาคมเศรษฐกิจอาเซียน ตามที่กระทรวงพาณิชย์เสนอ ซึ่งประเทศสมาชิกอาเซียนจะมีการเห็นชอบเอกสารทั้ง 2 ฉบับร่วมกัน ในการประชุมคณะมนตรีประชาคมเศรษฐกิจอาเซียน (AEC Council) ครั้งที่ 22 วันที่ 6 - 7 พฤษภาคม 2566 และการประชุมสุดยอดอาเซียน (ASEAN Summit) ครั้งที่ 42 วันที่ 10 - 11 พฤษภาคม 2566 ที่ประเทศอินโดนีเซีย
สําหรับสาระสําคัญของร่างปฏิญญาผู้นําอาเซียนว่าด้วยการพัฒนาระบบนิเวศสําหรับยานยนต์ไฟฟ้าระดับภูมิภาค เป็นเอกสารการแสดงเจตนารมณ์ที่จะพัฒนาระบบนิเวศ เพื่อส่งเสริมอุตสาหกรรมยานยนต์ไฟฟ้า เพื่อลดการปล่อยก๊าซเรือนกระจกและลดการปล่อยคาร์บอน ตลอดจนสนับสนุนการเจริญเติบโตทางเศรษฐกิจในภูมิภาคอาเซียนร่วมกัน โดยส่งเสริมให้ประเทศสมาชิกอาเซียนพัฒนาระบบนิเวศสําหรับอุตสาหกรรมยานยนต์ไฟฟ้าระดับภูมิภาคผ่านการกระจายการลงทุน และการส่งเสริมการลงทุนที่ยั่งยืน รวมทั้งส่งเสริมความร่วมมือและประสานงานกันทั้งจากภายในประเทศสมาชิกเอง จากภาคีภายนอกและภาคเอกชน เช่น การปรับปรุงโครงสร้างพื้นฐานและสถานีอัดประจุไฟฟ้า การสร้างสภาพแวดล้อมทางธุรกิจและบรรยากาศเพื่อดึงดูดการลงทุน ความร่วมมือในการวิจัยและพัฒนา และการพัฒนาทรัพยากรมนุษย์ เพื่อพัฒนาให้อาเซียนเป็นศูนย์กลางการผลิตอุตสาหกรรมยานยนต์ไฟฟ้าระดับโลกและเพื่อการเติบโตทางเศรษฐกิจอย่างยั่งยืนในภูมิภาค
นางสาวรัชดา กล่าวต่อว่า ในอนาคตอาเซียนจะมีสมาชิกเพิ่มขึ้น คือ ติมอร์ – เลสเต ซึ่ง ครม.ได้เห็นชอบร่างภาคผนวกประกอบแผนการดําเนินงานสําหรับการเข้าเป็นสมาชิกอาเซียนของติมอร์ - เลสเต ในส่วนของเสาประชาคมเศรษฐกิจอาเซียน เป็นเอกสารที่กําหนดหลักเกณฑ์การดําเนินการเพื่อเข้าเป็นภาคีตามความตกลงของเสาเศรษฐกิจอาเซียนที่ติมอร์ - เลสเต ต้องดําเนินการให้สําเร็จ ก่อนการเข้าเป็นสมาชิกอาเซียนอย่างสมบูรณ์ โดยติมอร์ - เลสเต จะต้องมีความพร้อมในการดําเนินการตามความตกลงและตราสารสําหรับเสาประชาคมเศรษฐกิจภายในร่างภาคผนวกรวมทั้งสิ้น 220 ฉบับ ประกอบด้วย 1)ความตกลงและตราสารที่ติมอร์ - เลสเต ต้องมีความพร้อมในการเข้าร่วมทันที จํานวน 66 ฉบับ 2)ความตกลงและตราสารที่ติมอร์ - เลสเต จะต้องเข้าร่วมภายใน 2 ปี หลังเข้าเป็นสมาชิกอาเซียน จํานวน 48 ฉบับ 3)ความตกลงและตราสารที่ติมอร์ - เลสเต จะต้องเข้าร่วมภายใน 5 ปี หลังเข้าเป็นสมาชิกอาเซียน จํานวน 106 ฉบับ
ทั้งนี้ ร่างเอกสารทั้ง 2 ฉบับ ไม่ใช่สนธิสัญญาตามกฎหมายระหว่างประเทศและไม่เป็นหนังสือสัญญาตาม มาตรา 178 ของรัฐธรรมนูญแห่งราชอาณาจักรไทย ดังนั้น การให้ความเห็นชอบเอกสารทั้งสองฉบับ จึงไม่เข้าลักษณะเป็นการสร้างความผูกพันต่อคณะรัฐมนตรีชุดต่อไป ตามมาตรา 169 (1) ของรัฐธรรมนูญแห่งราชอาณาจักรไทย
รัฐบาลไทย-ข่าวทำเนียบรัฐบาล-ปล.กห. ผู้แทน รมว.กห. ให้การต้อนรับ ผบ.กองเรือสหรัฐอเมริกา (สหรัฐฯ) ภาคพื้นแปซิฟิก
วันอังคารที่ 2 พฤษภาคม 2566
ปล.กห. ผู้แทน รมว.กห. ให้การต้อนรับ ผบ.กองเรือสหรัฐอเมริกา (สหรัฐฯ) ภาคพื้นแปซิฟิก
...
พันเอก จิตนาถ ปุณโณทก รองโฆษกกระทรวงกลาโหม เปิดเผยว่า พลเอก สนิธชนก สังขจันทร์ ปลัดกระทรวงกลาโหม เป็นผู้แทน พลเอก ประยุทธ์ จันทร์โอชา รัฐมนตรีว่าการกระทรวงกลาโหม ให้การต้อนรับ พลเรือเอก แซมมวล เจ พาพาโร่ (Samuel J. Paparo) ผบ.กองเรือสหรัฐอเมริกา (สหรัฐฯ) ภาคพื้นแปซิฟิก เมื่อวันที่ 1 พ.ค.66 เพื่อหารือความสัมพันธ์ระหว่างสองประเทศ ณ ห้องพระบารมีปกเกล้า ในศาลาว่าการกระทรวงกลาโหม
การเดินทางเยือนประเทศไทยระหว่างวันที่ 1 - 2 พ.ค.66 ในฐานะแขกของกองทัพเรือ นับว่าเป็นการพัฒนาความสัมพันธ์และความร่วมมือทางทหารระหว่างสองประเทศรวมทั้งแลกเปลี่ยนข้อคิดเห็นในประเด็นต่างๆ ร่วมกัน โดย ปล.กห. ได้กล่าวยินดีต่อ การครบรอบ 190 ปี ความสัมพันธ์ทางการทูต ระหว่างไทย-สหรัฐ ที่มีมาตั้งแต่ 20 มี.ค. 2376
สําหรับความสัมพันธ์ทางทหารมีการพัฒนาอย่างต่อเนื่อง โดยภายหลังจากสถานการณ์การแพร่ระบาดของโรคติดเชื้อไวรัสโคโรนา 2019 คลี่คลาย ทําให้ กห. และกองทัพของทั้งสองประเทศได้กลับมาขับเคลื่อนความร่วมมืออย่างเต็มศักยภาพ ไม่ว่าจะเป็นการแลกเปลี่ยน การเยือน การฝึกร่วม/ผสม Cobra Gold และการฝึกศึกษาที่สําคัญอื่นๆ ในระดับเหล่าทัพ รวมถึงการสนับสนุนยุทโธปกรณ์ ตลอดจนการขยายความร่วมมือในด้านอื่นๆที่สําคัญในอนาคต อาทิ การปฏิบัติการทางไซเบอร์ และอวกาศ
ทางด้าน ผบ.กองเรือสหรัฐ รู้สึกขอบคุณสําหรับการต้อนรับอย่างอบอุ่น การต้อนรับการเยือน ของกองเรือบรรทุกเครื่องบินชั้นนิมิตซ์ การแลกเปลี่ยนการฝึก ศึกษา การที่ได้มีโอกาส มีกิจกรรมร่วมกับประเทศไทย ซึ่งถือว่าเป็นเกียรติอย่างยิ่ง และ ผบ.กองเรือ ยินดีมากถ้า ปลัดกระทรวงกลาโหม จะได้มีโอกาส เยือนสหรัฐ ในโอกาสต่อไป
โดยทั้งสองฝ่ายเห็นว่าการหารือในครั้งนี้นับว่าเป็นประโยชน์ต่อการดําเนินความสัมพันธ์ระหว่างกัน เพื่อขับเคลื่อนความร่วมมือในด้านต่างๆ อย่างเต็มศักยภาพต่อไป
รัฐบาลไทย-ข่าวทำเนียบรัฐบาล-กอช. เชิญชวนผู้รักในการร้องเพลงและแต่งเพลง ส่งผลงานเข้าประกวดเพลง “ออมกับ กอช.”  ชิงเงินรางวัลรวมกว่า 330,000 บาท เปิดรับผลงานถึงวันที่ 31 สิงหาคม 2566
วันอังคารที่ 2 พฤษภาคม 2566
02/05/2566
กอช. เชิญชวนผู้รักในการร้องเพลงและแต่งเพลง ส่งผลงานเข้าประกวดเพลง “ออมกับ กอช.”  ชิงเงินรางวัลรวมกว่า 330,000 บาท เปิดรับผลงานถึงวันที่ 31 สิงหาคม 2566
กองทุนการออมแห่งชาติ (กอช.) เชิญชวนผู้รักการร้องเพลง สร้างสรรค์ผลงานเพลง หัวข้อ “ออมกับ กอช.” ซึ่งเนื้อเพลงต้องส่งเสริมความเข้าใจสิทธิประโยชน์ของการเป็นสมาชิก กอช. ชิงเงินรางวัลรวมกว่า 330,000 บาท เปิดรับผลงานตั้งแต่วันนี้ ถึงวันที่ 31 สิงหาคม 2566
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้รักในการร้องเพลง มีดนตรีในหัวใจ ชอบสร้างสรรค์ผลงานด้านการแต่งเพลง ส่งผลงานเข้าร่วมประกวดเพลง ในหัวข้อ “ออมกับ กอช.” ชิงเงินรางวัลรวมกว่า 330,000 บาท โดยเนื้อเพลงของผู้ส่งผลงานนั้น ต้องมีเนื้อหาในการส่งเสริมความรู้ ความเข้าใจสิทธิประโยชน์ของการเป็นสมาชิก กอช. รวมถึงเนื้อเพลงจะต้องมีความยาวไม่น้อยกว่า 3 นาที รวมแล้วไม่เกิน 4 นาที สามารถส่งผลงานเป็นบุคคลหรือทีม ได้จํานวน 1 ผลงานเท่านั้น เปิดรับผลงานตั้งแต่วันนี้ ถึงวันที่ 31 สิงหาคม 2566 ผู้ที่สนใจศึกษารายละเอียด การประกวดเพิ่มเติมได้ที่เว็บไซต์ กอช. www.nsf.or.th หรือไลน์ กอช. @nsf.th สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ครม.ผ่านหลักเกณฑ์กำหนดให้สถาบันอุดมศึกษารายงานข้อมูลต่อ อว.และสาธารณะเพื่อประโยชน์ในการติดตามผลดำเนินงาน จัดทำแผนพัฒนาคุณภาพการอุดมศึกษาและเชื่อมโยงฐานข้อมูลการวิจัย
วันอังคารที่ 2 พฤษภาคม 2566
02/05/2566
ครม.ผ่านหลักเกณฑ์กําหนดให้สถาบันอุดมศึกษารายงานข้อมูลต่อ อว.และสาธารณะเพื่อประโยชน์ในการติดตามผลดําเนินงาน จัดทําแผนพัฒนาคุณภาพการอุดมศึกษาและเชื่อมโยงฐานข้อมูลการวิจัย
ครม.ผ่านหลักเกณฑ์กําหนดให้สถาบันอุดมศึกษารายงานข้อมูลต่อ อว.และสาธารณะเพื่อประโยชน์ในการติดตามผลดําเนินงาน จัดทําแผนพัฒนาคุณภาพการอุดมศึกษาและเชื่อมโยงฐานข้อมูลการวิจัย
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 2 พ.ค. 66 ได้เห็นชอบร่างกฎกระทรวงกําหนดหลักเกณฑ์ วิธีการ และระยะเวลาการเปิดเผยและการส่งข้อมูลการอุดมศึกษา พ.ศ.... มีสาระสําคัญ เป็นการกําหนดหลักเกณฑ์การเปิดเผยข้อมูลเกี่ยวกับการดําเนินงานการส่งข้อมูลของสถาบันอุดมศึกษาแก่กระทรวงอุดมศึกษา วิทยาศาสตร์ วิจัยและนวัตกรรม(อว.) และเปิดเผยต่อสาธารณะ เพื่อประโยชน์ในการติดตามและตรวจสอบการดําเนินงาน การจัดทําแผนและการพัฒนาคุณภาพการอุดมศึกษา เกิดการเชื่อมโยงฐานข้อมูลด้านการวิจัยและพัฒนาและนําไปสู่การใช้ประโยชน์งานวิจัยได้อย่างมีประสิทธิภาพต่อไป
ทั้งนี้ ตามร่างกฎกระทรวงได้กําหนดให้สถาบันอุดมศึกษาต้องเปิดเผยข้อมูลเกี่ยวกับการดําเนินงานต่อสาธารณะผ่านทางระบบเทคโนโลยีสารสนเทศหรือวิธีการอื่นใดที่ประชาชนทั่วไปสามารถเข้าถึงได้โดยสะดวก ประกอบด้วยข้อมูลพื้นฐานและข้อมูลการนําองค์กร, วัตถุประสงค์ หน้าที่และอํานาจ ตลอดจนผลดําเนินงานตามวัตถุประสงค์ของสถาบันอุดมศึกษา
น.ส.ไตรศุลี กล่าวว่า กฎกระทรวงได้กําหนดให้สถาบันอุดมศึกษาจัดส่งข้อมูลแก่สํานักงานปลัด อว. เพื่อประโยชน์ในการจัดทําแผนการศึกษาและพัฒนาคุณภาพ ประกอบด้วยข้อมูลสถานศึกษา, บุคลากร, ผู้เรียน, ผู้สําเร็จการศึกษา, การมีงานทําของผู้สําเร็จการศึกษา, หลักสูตรที่ได้ปริญญา, หลักสูตรที่ไม่ได้ปริญญา
รวมถึงข้อมูลการประกันคุณภาพการศึกษาเพื่อการประเมินคุณภาพ, การสะสมหน่วยกิตและการเทียบโอนหน่วยกิต, ข้อมูลวิทยานิพนธ์ รายการการค้นคว้าอิสระและผลงานอื่นที่นําเสนอเพื่อสําเร็จการศึกษา,ข้อมูลวารสารวิชาการ, ข้อมูลงนวิจัยและนวัตกรรม, นักวิจัย, เครื่องมืออุปกรณ์ด้านวิทยาศาสตร์และเทคโนโลยี, การให้บริการทางวิชาการ, ทุนการศึกษาของผู้เรียนและบุคลากร, ความร่วมมือด้านวิชาการ
น.ส.ไตรศุลี กล่าวว่า กฎกระทรวงยังได้กําหนดหลักเกณฑ์ให้มีการเชื่อมโยงข้อมูลการวิจัยและนวัตกรรม นักวิจัยและอุปกรณ์ด้านวิทยาศาสตร์และเทคโนโลยีกับสํานักงานการวิจัยแห่งชาติ (วช.) เพื่อประโยชน์ในการบูรณาการข้อมูลระหว่างกันอย่างมีประสิทธิภาพมีการจัดทําแพลฟอร์มเชื่อมโยงข้อมูลเพื่อประโยชน์ในการบริการข้อมูล ณ จุดเดียว
นอกจากนี้ ได้กําหนดแนวทางดําเนินการในกรณีที่พบว่าสถาบันอุดมศึกษาเปิดเผยหรือจัดส่งข้อมูลไม่ถูกต้อง ไม่ครบถ้วนหรือไม่ได้ดําเนินการในระยะเวลา โดยให้สํานักงานปลัด อว.แจ้งสถาบันอุดมศึกษาให้ดําเนินการในระยะเวลาที่กําหนด หากไม่ดําเนินการให้แจ้งต่อคณะกรรมการมาตรฐานการอุดมศึกษาทราบและประกาศให้สาธารณชนทราบถึงการไม่ดําเนินการของสถาบันอุดมศึกษาต่อไป
รัฐบาลไทย-ข่าวทำเนียบรัฐบาล-“ทิพานัน” เผย ครม. พล.อ.ประยุทธ์ รับทราบรายงานความก้าวหน้ายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย ปี66 ตั้งเพิ่ม 6 แห่ง
วันอังคารที่ 2 พฤษภาคม 2566
02/05/2566
“ทิพานัน” เผย ครม. พล.อ.ประยุทธ์ รับทราบรายงานความก้าวหน้ายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย ปี66 ตั้งเพิ่ม 6 แห่ง
“ทิพานัน” เผย ครม. พล.อ.ประยุทธ์ รับทราบรายงานความก้าวหน้ายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย ปี66 ตั้งเพิ่ม 6 แห่ง กาฬสินธุ์ กําแพงเพชร ลําปาง สระแก้ว สุพรรณบุรี และอุบลราชธานี เพื่อกระจายการเข้าถึงการศึกษา
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 2 พฤษภาคม 2566 ว่า ที่ประชุมครม. มีมติรับทราบรายงานความก้าวหน้าการดําเนินการพัฒนายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย ตามที่กระทรวงศึกษาธิการเสนอ โดยที่ ครม. มีมติเมื่อวันที่ 5 ตุลาคม 2564 ได้เห็นชอบในหลักการพัฒนายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย (จ.ภ.) ประจําเขตตรวจราชการ จํานวน 6 แห่ง และให้ปรับปรุงแก้ไขจังหวัดเขตพื้นที่บริการโรงเรียนวิทยาศาสตร์จุฬาภรณราชวิทยาลัยให้มีความเหมาะสมสอดคล้องกับจํานวนโรงเรียนและบริบทเชิงพื้นที่ ภูมิศาสตร์ ภูมิสังคม ระบบราชการ และเกิดประสิทธิภาพสูงสุดในการดําเนินการ ระยะเวลาดําเนินการ 5 ปี (ปีงบฯ 2565 - 2569)
น.ส.ทิพานัน กล่าวว่า กระทรวงศึกษาธิการเสนอรายงานความก้าวหน้าว่าได้ดําเนินการตามมติ ครม. ดังกล่าว โดยจัดทําแนวทางการพัฒนาจัดตั้ง จ.ภ. 6 แห่ง โดยกําหนดพื้นที่จังหวัดสําหรับการจัดตั้ง จ.ภ. ในพื้นที่เขตตรวจราชการ 6 เขตตรวจฯ ที่ยังไม่มี จ.ภ. ตั้งอยู่ ซึ่งสอดคล้องกับพื้นที่เขตตรวจราชการที่กําหนดไว้ และได้ปรับปรุงเขตพื้นที่บริการของ จ.ภ. จากเดิมที่มีพื้นที่รับนักเรียนจํานวน 7-8 จังหวัดต่อ 1 โรงเรียนให้เป็นจํานวน 4-5 จังหวัดต่อ 1 โรงเรียนเพื่อให้การเข้าถึงโอกาสของนักเรียนในจังหวัดต่าง ๆ มีการกระจายอย่างทั่วถึง
“จากเดิมโรงเรียนวิทยาศาสตร์จุฬาภรณราชวิทยาลัยมีจํานวน 12 แห่ง และได้กําหนดเพิ่มเติมอีก 4 แห่ง ในจังหวัดสุพรรณบุรี กาฬสินธุ์ อุบลราชธานี และลําปาง แต่รัฐบาล พล.อ.ประยุทธ์ จันทร์โอชา นายกรัฐมนตรี มุ่งมั่นสร้างความเสมอภาคทางการศึกษาและกระจายการเข้าถึงการศึกษาที่มีคุณภาพไปยังภูมิภาคต่างๆ ทั่วประเทศไทยให้ครอคลุมมากยิ่งขึ้นจึงได้มีการเพิ่มจัดสรรใหม่อีก 2 แห่ง คือ ในจังหวัดสระแก้ว และ กําแพงเพชร ทําให้จะมีโรงเรียนวิทยาศาสตร์จุฬาภรณราชวิทยาลัย 18 แห่งทั่วประเทศไทย โดยในงบประมาณปี 2566 กระทรวงศึกษาธิการได้มีประกาศ ณ วันที่ 2 กุมภาพันธ์ 2566 เรื่อง ตั้งโรงเรียนวิทยาศาสตร์จุฬาภรณราชวิทยาลัย กาฬสินธุ์ กําแพงเพชร ลําปาง สระแก้ว สุพรรณบุรี และอุบลราชธานี ให้เป็นสถานศึกษาที่มีการจัดการศึกษาขั้นพื้นฐานสําหรับบุคคลที่มีความสามารถพิเศษในสังกัด สพฐ. ตั้งแต่ชั้น ม. 1-6 รับนักเรียนประเภทประจําโดยมีเขตพื้นที่บริการตามที่ สพฐ. กําหนด” น.ส.ทิพานัน กล่าว
รัฐบาลไทย-ข่าวทำเนียบรัฐบาล-SME D Bank จัดโปรฯ สุดปัง เพื่อเอสเอ็มอีค้าขายออนไลน์ กู้ “สินเชื่อ COD ไปรษณีย์ไทย” รับเงินแสน แถม Gift Voucher 500 บาท ด่วน! ภายใน 30 มิ.ย. นี้
วันอังคารที่ 2 พฤษภาคม 2566
02/05/2566
SME D Bank จัดโปรฯ สุดปัง เพื่อเอสเอ็มอีค้าขายออนไลน์ กู้ “สินเชื่อ COD ไปรษณีย์ไทย” รับเงินแสน แถม Gift Voucher 500 บาท ด่วน! ภายใน 30 มิ.ย. นี้
SME D Bank จัดโปรโมชันเอาใจเอสเอ็มอีค้าขายออนไลน์ เมื่อยื่นกู้และได้รับอนุมัติ “สินเชื่อ COD ไปรษณีย์ไทย” ตั้งแต่วันนี้จนถึง 30 มิ.ย.2566 รับไปเลย Gift Voucher มูลค่า 500 บ. สําหรับเป็นค่าส่ง EMS กับไปรษณีย์ไทย สามารถใช้ได้จนถึงวันที่ 30 ก.ย.2566
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย จัดโปรโมชันเอาใจผู้ประกอบการเอสเอ็มอีค้าขายออนไลน์ เมื่อยื่นกู้และได้รับอนุมัติ “สินเชื่อ COD ไปรษณีย์ไทย” ตั้งแต่วันนี้จนถึง 30 มิถุนายน 2566 รับไปเลย Gift Voucher มูลค่า 500 บาท สําหรับเป็นค่าส่ง EMS กับไปรษณีย์ไทย สามารถใช้ได้จนถึงวันที่ 30 กันยายน 2566
สําหรับ “สินเชื่อ COD ไปรษณีย์” ออกแบบมาเพื่อเอสเอ็มอีที่ดําเนินธุรกิจค้าขายออนไลน์ ได้มีเงินทุนไปเสริมสภาพคล่อง ช่วยธุรกิจเดินหน้าได้ไม่สะดุด จุดเด่นกู้ง่าย ไม่ต้องใช้เอกสาร ไม่ต้องใช้หลักทรัพย์หรือบุคคลค้ําประกัน เพียงสมัครง่ายผ่าน Wallet@POST และมียอดขายผ่าน COD ไปรษณีย์ไทยเท่านั้น วงเงินกู้สูงสุด 300,000 บาทต่อราย ดอกเบี้ยต่ําเริ่มต้น 1.05% ต่อเดือนเท่านั้น แจ้งความประสงค์ยื่นกู้ได้ที่เว็บไซต์ www.smebank.co.th และ LINE Official Account : SME Development Bank หรือสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ออนไลน์กรมพัฒน์ ฮอต! ประชาชนสนใจฝึกอบรม กว่า 9 แสนคน
วันอังคารที่ 2 พฤษภาคม 2566
ออนไลน์กรมพัฒน์ ฮอต! ประชาชนสนใจฝึกอบรม กว่า 9 แสนคน
กรมพัฒนาฝีมือแรงงาน สุดปัง ประชาชนสุดฮิตฝึกทักษะผ่านระบบออนไลน์ DSD Training กว่า 9 แสนคน เรียนจบรับวุฒิบัตรทันที
รัฐบาลไทย-ข่าวทำเนียบรัฐบาล-กรมบัญชีกลางชี้แจงไม่มีการยกเลิกหรือลดเงินบำนาญ
วันอังคารที่ 2 พฤษภาคม 2566
02/05/2566
กรมบัญชีกลางชี้แจงไม่มีการยกเลิกหรือลดเงินบํานาญ
กรมบัญชีกลางชี้แจงไม่มีการยกเลิกหรือลดเงินบํานาญ ตามที่มีข้อความเผยแพร่ตามสื่อต่างๆ และอ้างถึงการยกเลิกเงินบํานาญว่า “ข่าวใหม่ที่คนรับบํานาญน่าจะรับทราบไว้ก็ดี คือ กระทรวงการคลังเริ่มโยนหินถามทางแล้ว คือคิดจะลดเงินของข้าราชการบํานาญลง เหมือนกับต่างประเทศ
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีข้อความเผยแพร่ตามสื่อต่าง ๆ และอ้างถึงการยกเลิกเงินบํานาญว่า “ข่าวใหม่ที่คนรับบํานาญน่าจะรับทราบไว้ก็ดี คือ กระทรวงการคลัง เริ่มโยนหินถามทางแล้ว คือคิดจะลดเงินของข้าราชการบํานาญลง เหมือนกับต่างประเทศที่หักดิบยกเลิกเงินบํานาญฯ........” ซึ่งเป็นการแชร์ข้อมูลที่บิดเบือนและก่อให้เกิดความเข้าใจที่ผิดและตื่นตระหนก
“กรมบัญชีกลางในฐานะหน่วยงานที่กํากับดูแลเกี่ยวกับเงินบําเหน็จบํานาญข้าราชการ ขอชี้แจงว่า ข้อความข้างต้น ไม่เป็นความจริง เนื่องจากพระราชบัญญัติบําเหน็จบํานาญข้าราชการ พ.ศ. 2494 และที่แก้ไขเพิ่มเติมได้นิยามคําว่าบํานาญหมายถึง เงินตอบแทนความชอบที่ได้รับราชการมาซึ่งจ่ายเป็นรายเดือน กล่าวคือ มีเจตนารมณ์ที่จะตอบแทนการเสียสละปฏิบัติงานให้กับประเทศมาด้วยดีเป็นระยะเวลาหนึ่ง ดังนั้น จึงขอให้ผู้ที่เกี่ยวข้องอย่าหลงเชื่อ และไม่ส่งต่อหรือแชร์ข้อความดังกล่าว ทั้งนี้ ขอให้ติดตามข่าวสารจากช่องทางต่าง ๆ ของกรมบัญชีกลางเท่านั้น หรือสอบถามได้ที่ Call Center กรมบัญชีกลาง 02 270 6400” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-“Back to School” จัดเต็ม! ลดราคาสินค้ารับเปิดเทอมสูงสุด 85% กว่า 6,000 รายการ ถึง 31 พ.ค. นี้
วันอังคารที่ 2 พฤษภาคม 2566
“Back to School” จัดเต็ม! ลดราคาสินค้ารับเปิดเทอมสูงสุด 85% กว่า 6,000 รายการ ถึง 31 พ.ค. นี้
.....
กระทรวงพาณิชย์ เดินหน้าโครงการ “พาณิชย์ลดราคา! ช่วยประชาชน Lot 24 Back to School ” รับเปิดเทอม เพื่อช่วยบรรเทาภาระค่าใช้จ่ายของผู้ปกครองช่วงเปิดภาคเรียน สําหรับสินค้าที่นํามาลดราคามี 11 หมวด มากกว่า 6,000 รายการลดราคาสูงสุด 85% จําหน่ายในห้างสรรพสินค้าและห้างท้องถิ่น 10 ห้างทุกสาขาทั่วประเทศ โดยหมวดสินค้าที่เข้าร่วมโครงการมีดังนี้
– เครื่องแบบนักเรียน ลดสูงสุด 69%
– รองเท้า/ถุงเท้า ลดสูงสุด 65%
– กระเป๋าเรียน ลดสูงสุด 70%
– ตําราเรียนและหนังสือ ลดสูงสุด 40%
– เครื่องเขียน ลดสูงสุด 85%
– สื่อการเรียนการสอน ลดสูงสุด 50%
– อุปกรณ์ไฟฟ้า ลดสูงสุด 55%
– อุปกรณ์สํานักงาน ลดสูงสุด 63%
– อินเตอร์เน็ต/อุปกรณ์ ลดสูงสุด 60%
– แพลตฟอร์มออนไลน์ ลดสูงสุด 15%
– เบ็ดเตล็ด ลดสูงสุด 65%
.
8 ผู้ผลิตที่นําสินค้ามาลดราคา ได้แก่ 1.ศึกษาภัณฑ์ 2.น้อมจิตต์ 3.สมใจนึก 4.ตราสมอ 5.วัชรากร 6.พีเอสจูเนียร์ 7.S.C.S. และ 8.อ.ส.ค.
.
ผู้จําหน่าย 14 ราย ได้แก่ 1.Big C 2.Makro 3.Lotus’s 4.The Mall 5.เซ็นทรัล 6.B2S 7.SuperSport 8.Office Mate 9.Power Buy 10.Robinson 11.ดูโฮม 12.โกลบอลล์ เฮ้าส์ 13.โฮมโปร และ 14.สมใจเครื่องเขียน
.
ผู้ปกครองที่สนใจ สามารถเลือกซื้ออุปกรณ์การเรียนและชุดนักเรียนให้บุตรหลานได้ตั้งแต่บัดนี้ - 31 พ.ค. 66 ณ ห้างสรรพสินค้าที่ร่วมรายการทุกสาขาทั่วประเทศ
Cr. กรมการค้าภายใน กระทรวงพาณิชย์
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมภาคีชู “นวัตกรรมยั่งยืน” ดันไทยเป็นผู้นำโลกด้านไมซ์
วันอังคารที่ 2 พฤษภาคม 2566
02/05/2566
กระทรวงอุตสาหกรรม ร่วมภาคีชู “นวัตกรรมยั่งยืน” ดันไทยเป็นผู้นําโลกด้านไมซ์
กระทรวงอุตสาหกรรม ร่วมภาคีชู “นวัตกรรมยั่งยืน” ดันไทยเป็นผู้นําโลกด้านไมซ์
เมื่อวันที่ 26 เมษายน 2566 ดร.อรรชกา สีบุญเรือง ประธานกรรมการส่งเสริมการจัดประชุมและนิทรรศการ สํานักงานส่งเสริมการจัดประชุมและนิทรรศการ (องค์การมหาชน) หรือ ทีเส็บ (TCEB) เป็นประธานในพิธีลงนามบันทึกข้อตกลงความร่วมมือ เดินหน้าขับเคลื่อนการพัฒนาอุตสาหกรรมงานแสดงสินค้าของประเทศไทย (Empower Thailand Exhibition (EMTEX)) ภายในงาน “MICE Day 2023 ไมซ์มิติใหม่ ขับเคลื่อนไทยด้วยนวัตกรรมยั่งยืน” โดยมีนายภาสกร ชัยรัตน์ ผู้ตรวจราชการกระทรวงอุตสาหกรรม เป็นผู้แทน ปลัดกระทรวงอุตสาหกรรม เข้าร่วมในพิธี ณ ห้องประชุม The Mitr-ting Room สามย่านมิตรทาวน์ฮอลล์ ชั้น 5
สําหรับพิธีในครั้งนี้ ได้รับความร่วมมือจาก 12 หน่วยงานภาคีเครือข่ายทั้งภาครัฐและภาคเอกชน ผ่านแนวคิดหลัก “Thailand MICE, Winning Sustainability and Innovation” มุ่งเน้นการส่งเสริมอุตสาหกรรมไมซ์อย่างยั่งยืน ผสานการนําเทคโนโลยีและนวัตกรรม มาร่วมพัฒนาต่อยอดสินค้าบริการที่เหมาะกับอุตสาหกรรมไมซ์ เป็นเวทีแลกเปลี่ยน เรียนรู้ ทักษะและประสบการณ์จากตัวแทนหน่วยงานทั้งภาครัฐและเอกชน เพื่อผลักดันการสร้างโอกาสทางธุรกิจ ให้แก่ผู้ประกอบการ ผู้จัดงาน สถานที่จัดงาน ผู้ให้บริการนวัตกรรมและเทคโนโลยีของไทย ตลอดจนชุมชนท้องถิ่น ให้สามารถพัฒนาสร้างสรรค์และนํานวัตกรรมไปใช้เพื่อส่งเสริมอุตสาหกรรมไมซ์ไทยอย่างยั่งยืน
รัฐบาลไทย-ข่าวทำเนียบรัฐบาล-กรมเจ้าท่า รับฟังความคิดเห็นประชาชนก่อนการขุดลอกแม่น้ำท่าจีน รองรับการระบายน้ำฤดูน้ำหลาก
วันอังคารที่ 2 พฤษภาคม 2566
กรมเจ้าท่า รับฟังความคิดเห็นประชาชนก่อนการขุดลอกแม่น้ําท่าจีน รองรับการระบายน้ําฤดูน้ําหลาก
...
กรมเจ้าท่า รับฟังความคิดเห็นประชาชนก่อนการขุดลอกแม่น้ําท่าจีน รองรับการระบายน้ําฤดูน้ําหลาก
จากนโยบายรัฐบาล และกระทรวงคมนาคม โดยกรมเจ้าท่าได้ดําเนินการประชาสัมพันธ์ก่อนการขุดลอก เพื่อพัฒนาและบํารุงรักษาร่องน้ําทางเรือเดินให้เกิดความสะดวกและปลอดภัย เพิ่มประสิทธิภาพในการเดินเรือ การระบายน้ํา และเพิ่มพื้นที่รับน้ําในฤดูน้ําหลาก และเพื่อการอุปโภคบริโภค
กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 1 ได้นําเจ้าหน้าที่หน่วยปฏิบัติงานขุดลอกแม่น้ําท่าจีน ตําบลบางตาเถร อําเภอสองพี่น้อง จังหวัดสุพรรณบุรี ร่วมกับสํานักงานเจ้าท่าภูมิภาคสาขาจังหวัดสุพรรณบุรี ดําเนินการประชาสัมพันธ์รับฟังความคิดเห็นก่อนการขุดลอกแม่น้ําท่าจีน ประจําปีงบประมาณ 2566 ณ หอประชุมโรงเรียนบรรหารแจ่มใสวิทยา 5 หมู่ที่ 1 ตําบลบางตาเถร อําเภอสองพี่น้อง จังหวัดสุพรรณบุรี โดยมีหน่วยงานที่เกี่ยวข้อง อาทิ ปลัดองค์การบริหารส่วนตําบลบางตาเถร , กํานันตําบลบางตาเถร, ผู้ใหญ่บ้าน, และประชาชนในพื้นที่ ที่มีส่วนเกี่ยวข้องและผู้มีส่วนได้ส่วนเสียกับการขุดลอกในครั้งนี้ ร่วมรับฟังวิธีการขุดลอก เครื่องจักรที่ใช้ในการขุดลอก ปัญหาและผลกระทบที่เกิดขึ้น ประโยชน์ที่จะได้รับจากการขุดลอก ระยะทางและเวลาที่ใช้ในการขุดลอก โดยผลการประชาสัมพันธ์ประชาชนให้การตอบรับและเห็นด้วยกับการขุดลอกในครั้งนี้เป็นอย่างดี ซึ่งผลที่ได้จากการขุดลอกในครั้งนี้ จะช่วยทําให้ร่องน้ํามีความลึกมากขึ้น เพื่อช่วยเพิ่มอัตราการไหลของน้ํา ลดปัญหาอุทกภัย ช่วยเพิ่มพื้นที่กักเก็บน้ํา และช่วยการระบายน้ําในช่วงฤดูน้ําหลาก โดยมีประชาชนในพื้นที่ได้รับประโยชน์จากการขุดลอก ประมาณ 5,317 ครัวเรือน พื้นที่ทางการเกษตร ประมาณ 59,357 ไร่
รัฐบาลไทย-ข่าวทำเนียบรัฐบาล-การค้าไทย – จีน ราบรื่น ตั้งเป้าส่งออกทุเรียน 7 แสนตันในปีนี้ ด้านท่องเที่ยว ไทยอันดับ 1 มีเที่ยวบินไปจีนมากที่สุด
วันอังคารที่ 2 พฤษภาคม 2566
การค้าไทย – จีน ราบรื่น ตั้งเป้าส่งออกทุเรียน 7 แสนตันในปีนี้ ด้านท่องเที่ยว ไทยอันดับ 1 มีเที่ยวบินไปจีนมากที่สุด
.....
ทุเรียนหนึ่งในผลไม้เศรษฐกิจสําคัญของไทยได้รับความนิยมอย่างมากจากชาวจีนและมีแนวโน้มขยายตัวต่อเนื่อง โดยกรมวิชาการเกษตร กระทรวงเกษตรและสหกรณ์ คาดการณ์ว่า ในฤดูกาลผลไม้ภาคตะวันออก ปี 66 นี้ จะสามารถสร้างผลผลิตเพื่อส่งออกทุเรียนสดไปยังประเทศจีนได้ ในปริมาณไม่น้อยกว่า 700,000 ตัน สร้างรายได้เข้าประเทศได้กว่า 1 แสนล้านบาท โดยจะบูรณาการความร่วมมือทั้งจากภาครัฐและภาคเอกชนที่เกี่ยวข้อง เพื่อควบคุมกระบวนการผลิตและรักษาคุณภาพทุเรียนไทย
.
ขณะที่ภาคการท่องเที่ยว สํานักข่าว Xinhua รายงานว่า ไทยติดอันดับ 1 จากทั้งหมด 5 อันดับของประเทศที่มีจํานวนเที่ยวบินมาจีนมากที่สุด รองลงมาอีก 4 อันดับ ได้แก่ เกาหลีใต้ ญี่ปุ่น สิงคโปร์ และมาเลเซีย สะท้อนการเติบโตทางเศรษฐกิจโดยรวมของประเทศ
.
ความร่วมมือของทั้งสองประเทศที่ต่างให้การตอบรับสินค้าและบริการระหว่างกันเป็นอย่างดี สะท้อนถึงความสัมพันธ์ระดับประชาชนที่แน่นแฟ้น ซึ่งส่งผลดีไปยังการค้า การส่งออกสินค้า และการท่องเที่ยว ถือเป็นปัจจัยสําคัญในการขยายความร่วมมือทางเศรษฐกิจอย่างต่อเนื่องในอนาคต
.
อ่านเพิ่มเติม คลิกhttps://www.thaigov.go.th/news/contents/details/67804
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล- นายกฯ เผยจำนวนนักท่องเที่ยวมีแนวโน้มสูงขึ้น ย้ำคนไทยร่วมเป็นเจ้าบ้านที่ดี ขอประชาชนติดตามการแจ้งเตือนสภาพอากาศจากทางราชการอย่างใกล้ชิด กำชับหน่วยที่เกี่ยวข้อง ดูแลประชาชน
วันอังคารที่ 2 พฤษภาคม 2566
02/05/2566
นายกฯ เผยจํานวนนักท่องเที่ยวมีแนวโน้มสูงขึ้น ย้ําคนไทยร่วมเป็นเจ้าบ้านที่ดี ขอประชาชนติดตามการแจ้งเตือนสภาพอากาศจากทางราชการอย่างใกล้ชิด กําชับหน่วยที่เกี่ยวข้อง ดูแลประชาชน
นายกฯ เผยจํานวนนักท่องเที่ยวมีแนวโน้มสูงขึ้น ย้ําคนไทยร่วมเป็นเจ้าบ้านที่ดี ขอประชาชนติดตามการแจ้งเตือนสภาพอากาศจากทางราชการอย่างใกล้ชิด กําชับหน่วยที่เกี่ยวข้อง ดูแลประชาชนให้ปลอดภัยในทุกมิติ
วันนี้ (2 พฤษภาคม 2566) เวลา 11.40 น. ณ บริเวณชั้น 1 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะรัฐมนตรีว่า รัฐบาลยังคงเดินหน้าขับเคลื่อนประเทศชาติต่อไปแม้จะเป็นช่วงรัฐบาลรักษาสั่งการ ยืนยันทํางานในฐานะรัฐบาลอย่างเต็มที่ การประชุมคณะรัฐมนตรีมีการหารือกันเพื่อร่วมกันขับเคลื่อนเรื่องต่าง ๆ และบรรเทาความเดือดร้อนของประชาชน ซึ่งจากรายงานโดยหน่วยงานต่าง ๆ ที่เกี่ยวข้อง สถานการณ์เศรษฐกิจของประเทศในภาพรวมอยู่ในเกณฑ์ที่ดี สถานะการเงินมีความแข็งแกร่ง มีเอกภาพ และได้รับความเชื่อมั่น อีกทั้งยังได้รับความน่าเชื่อถือจากสถาบันต่าง ๆ ของต่างประเทศ ส่วนภาพรวมเศรษฐกิจภายในทั้งในเรื่องการส่งออกและการนําเข้ายังคงได้เปรียบดุลการค้า ทั้งนี้ สิ่งสําคัญที่สุดคือการทําให้สิ่งต่าง ๆ เหล่านี้ลงไปถึงคนข้างหลังให้ได้มากที่สุดและโดยเร็วที่สุด นอกจากนี้ ประเทศไทยยังมีรายได้จากการท่องเที่ยวเพิ่มสูงขึ้น จํานวนนักท่องเที่ยวมากขึ้นตามลําดับ มีกรุ๊ปทัวร์ต่าง ๆ มาจากหลายประเทศ ซึ่งต้องขอความร่วมมือให้ทุกจังหวัด ทุกพื้นที่ รวมทั้งโรงแรม ที่พัก สถานประกอบการ ร้านค้า ร้านอาหาร ร่วมกันเป็นเจ้าบ้านที่ดี ช่วยกันดูแลคุณภาพ รักษาความสะอาด และสิ่งสําคัญที่สุดคือการดูแลนักท่องเที่ยวให้ปลอดภัย
นายกรัฐมนตรียังได้กล่าวถึงสภาพอากาศที่มีแนวโน้มดีขึ้นมากในหลายพื้นที่ ท้องฟ้าแจ่มใสขึ้น ค่าฝุ่นละอองPM2.5 ลดลง จุดความร้อนต่าง ๆ ลดลงเป็นจํานวนมาก ซึ่งเป็นความร่วมมือของภาครัฐ ประชาชน และเกษตรกรทุกคน ทุกกลุ่มที่ช่วยกัน โดยมีสภาพการณ์ทางธรรมชาติช่วยบ้างในบางพื้นที่ที่มีฝนตก รวมทั้งการทําฝนหลวงด้วย ขอให้ทุกคนยังคงช่วยกันเพื่อลดปัญหาฝุ่นละอองให้คลี่คลายและเบาบางลง พร้อมขอให้ประชาชนทุกคน ทุกพื้นที่ ติดตามสถานการณ์การแจ้งเตือนเรื่องอากาศ ปัญหาฝุ่น และพายุฤดูร้อน จากกรมอุตุนิยมวิทยาอย่างใกล้ชิด ซึ่งขณะนี้มีความห่วงกังวลสถานการณ์ลมกรรโชกแรง ขอให้ตรวจสอบ เฝ้าระวังสายไฟ เสาไฟฟ้า ดูแลความแข็งแรงของบ้านเรือน รวมทั้งประชาชนชาวประมงพื้นบ้านต้องติดตามรับฟังสถานการณ์จากทางการอย่างใกล้ชิด โดยหน่วยงานที่เกี่ยวข้องทุกด้านต้องดูแลประชาชนให้ปลอดภัยในทุกมิติ
รัฐบาลไทย-ข่าวทำเนียบรัฐบาล-สรรพากรผนึกกำลังสำนักงานตำรวจแห่งชาติ แจ้งเตือนประชาชนระวังแก๊งคอลเซ็นเตอร์
วันอังคารที่ 2 พฤษภาคม 2566
02/05/2566
สรรพากรผนึกกําลังสํานักงานตํารวจแห่งชาติ แจ้งเตือนประชาชนระวังแก๊งคอลเซ็นเตอร์
กรมสรรพากร - สตช. แถลงข่าวเตือนภัยออนไลน์ประจําสัปดาห์ เมื่อวันที่ 1 พฤษภาคม พ.ศ.2566 เนื่องจากปรากฏข้อเท็จจริงว่า ในช่วงปลายเดือนเมษายน 2566 ที่ผ่านมา มีการรับแจ้งความคดีออนไลน์จากการถูกกลุ่มมิจฉาชีพแอบอ้างเป็นเจ้าหน้าที่สรรรพากรเป็นจํานวนมาก
สํานักงานตํารวจแห่งชาติ โดยพลตํารวจเอก สมพงษ์ ชิงดวง ที่ปรึกษาพิเศษสํานักงานตํารวจแห่งชาติ หัวหน้าคณะทํางานสร้างเสริมภูมิคุ้มกันต้านภัยอาชญากรรมทางเทคโนโลยี ร่วมกับกรมสรรพากร โดยนายวินิจ วิเศษสุวรรณภูมิ รองอธิบดีกรมสรรพากรในฐานะโฆษกกรมสรรพากร แถลงข่าวเตือนภัยออนไลน์ประจําสัปดาห์ ณ ห้องสารสิน อาคาร 1 สํานักงานตํารวจแห่งชาติ เมื่อวันที่ 1 พฤษภาคม พ.ศ.2566 เนื่องจากปรากฏข้อเท็จจริงว่า ในช่วงปลายเดือนเมษายน 2566 ที่ผ่านมา มีการรับแจ้งความคดีออนไลน์จากการถูกกลุ่มมิจฉาชีพแอบอ้างเป็นเจ้าหน้าที่สรรรพากรเป็นจํานวนมาก
โฆษกกรมสรรพากร เปิดเผยว่า “ในระหว่างช่วงเดือนมกราคม ถึงเดือนเมษายน 2566 เป็นกําหนดเวลายื่นแบบแสดงรายการภาษีเงินได้บุคคลธรรมดา ปีภาษี 2565 โดยมิจฉาชีพได้ฉวยโอกาส ในช่วงเวลาดังกล่าว ทําการโทรติดต่อประชาชนติดตามการยื่นแบบแสดงรายการและชําระภาษี แจ้งคืนเงินภาษีแจ้งให้ตรวจสอบข้อมูลการประกอบกิจการและสิทธิสวัสดิการภาครัฐที่เกี่ยวข้องกับกรมสรรพากร หรือทําการปลอมแปลงเอกสารของราชการส่งถึงผู้เสียภาษี และแจ้งให้ชําระภาษีหรือส่งเอกสารผ่านแอปพลิเคชันไลน์ (Application Line) หรืออัพโหลดเอกสารผ่านลิงก์ (Link)
จึงขอย้ําเตือนประชาชนและผู้เสียภาษี กรมสรรพากรไม่มีนโยบายให้ เจ้าหน้าที่ติดต่อผู้เสียภาษีทางโทรศัพท์ เพื่อติดตามการยื่นแบบแสดงรายการและชําระภาษี แจ้งคืนเงินภาษี แจ้งให้ส่งเอกสาร หรือติดต่อทําธุรกรรมผ่านแอปพลิเคชันไลน์ (Application Line) หากได้รับการติดต่อทางโทรศัพท์ แจ้งว่าเป็นเจ้าหน้าที่กรมสรรพากร หรือได้รับเอกสารที่อาจสุ่มเสี่ยงเป็นเอกสารปลอม ขอให้โทรตรวจสอบข้อเท็จจริงว่าเป็นมิจฉาชีพหรือไม่ ได้ที่ศูนย์สารนิเทศสรรพากร หมายเลขโทรศัพท์ 1161 หรือติดต่อเจ้าหน้าที่สรรพากร ณ สํานักงานสรรพากรพื้นที่สาขา และสํานักงานสรรพากรพื้นที่ทุกแห่งทั่วประเทศ”
รัฐบาลไทย-ข่าวทำเนียบรัฐบาล-ดีอีเอส จัดประชุมผู้แทนเอเปค เพื่อพัฒนามาตรฐาน AI
วันอังคารที่ 2 พฤษภาคม 2566
ดีอีเอส จัดประชุมผู้แทนเอเปค เพื่อพัฒนามาตรฐาน AI
ดีอีเอส จัดประชุมผู้แทนเอเปค เพื่อพัฒนามาตรฐาน AI
วันนี้ (2 พ.ค.2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจ และสังคม (ดีอีเอส) เป็นประธานการประชุมแลกเปลี่ยนความรู้และข้อมูล ระหว่างผู้แทนสมาชิกเขตเศรษฐกิจเอเปค (APEC) ซึ่งมีเป้าหมาย เพื่อพัฒนามาตรฐานทักษะวิชาชีพ ICT สําหรับปัญญาประดิษฐ์ (AI) ร่วมกัน โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) ร่วมให้การต้อนรับ ณ โรงแรม เซ็นทรา บายเซนทารา ศูนย์ราชการแจ้งวัฒนะ
________________________________
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีไทยส่งออกข้าวไตรมาส 1/2566 กว่า 2 ล้านตัน มูลค่ารวมกว่า 3.8 หมื่นล้านบาท กำชับหน่วยงานที่เกี่ยวข้องดูแลมาตรฐาน
วันอังคารที่ 2 พฤษภาคม 2566
02/05/2566
​โฆษกรัฐบาลเผย นายกฯ ยินดีไทยส่งออกข้าวไตรมาส 1/2566 กว่า 2 ล้านตัน มูลค่ารวมกว่า 3.8 หมื่นล้านบาท กําชับหน่วยงานที่เกี่ยวข้องดูแลมาตรฐาน
พร้อมเดินหน้าพัฒนาข้าวไทยตอบโจทย์ตลาดโลก เพิ่มขีดความสามารถการแข่งขันในระยะยาว
วันนี้ (2 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์การส่งออกข้าวไทยในไตรมาสแรกของปี 2566 (เดือนมกราคม – มีนาคม) ซึ่งไทยสามารถส่งออกข้าวได้มากถึง 2.06 ล้านตัน มูลค่ารวม 38,066 ล้านบาท เพิ่มขึ้นจากช่วงเดียวกันของปี 2565 ร้อยละ 18.48 และร้อยละ 29.26 ตามลําดับ ซึ่งนายกรัฐมนตรียินดีเป็นอย่างยิ่งที่ข้าวไทยได้รับความนิยมในตลาดโลก พร้อมกําชับหน่วยงานที่เกี่ยวข้องดูแลควบคุมคุณภาพข้าวให้ได้ตามมาตรฐาน พร้อมเดินหน้าพัฒนาข้าวไทยให้ตอบโจทย์ตลาดโลก เพิ่มขีดความสามารถทางการแข่งขันในระยะยาว
โฆษกประจําสํานักนายกรัฐมนตรี กล่าวว่า ล่าสุด กรมการค้าต่างประเทศ กระทรวงพาณิชย์ ได้สร้างองค์ความรู้และการตระหนักรู้เกี่ยวกับการพัฒนาข้าวให้แก่เกษตรกร และผู้มีส่วนเกี่ยวข้องในอุตสาหกรรมข้าว ผ่านการจัดงาน Thailand Rice Convention (TRC) 2023 สัญจร ครั้งแรก เมื่อวันที่ 24 - 25 เมษายน 2566 ณ จังหวัดเชียงราย ซึ่งเป็นกิจกรรมภายใต้ยุทธศาสตร์ข้าวไทย ปี 2563 - 2567 มีเป้าหมายให้ไทยเป็นผู้นําการผลิต การตลาดข้าวและผลิตภัณฑ์ข้าวคุณภาพของโลก โดยมีการบริหารจัดการสินค้าเกษตรแบบใหม่ ตามหลักการ “ตลาดนําการผลิต” พร้อมทั้งให้ความรู้เกี่ยวกับการพัฒนาพันธุ์ข้าว การตรวจสอบมาตรฐานข้าวก่อนส่งออก ระบบโลจิสติกส์ของการส่งออกข้าว รวมถึงสถานการณ์และแนวโน้มตลาดข้าวในต่างประเทศ ซึ่งเป็นการเสริมสร้างองค์ความรู้ให้เกษตรกรอย่างครบวงจร และช่วยให้เกษตรกรเห็นถึงความสําคัญในการผลิตสินค้าให้ตรงกับความต้องการของตลาด รวมถึงเป็นการเพิ่มขีดความสามารถในการแข่งขันของข้าวไทยในระยะยาว
ทั้งนี้ ในปี 2566 กระทรวงพาณิชย์ ได้ตั้งเป้าหมายส่งออกข้าวไทยไว้ที่ 7.5 – 8 ล้านตัน ซึ่งในไตรมาสแรก ประเทศไทยสามารถส่งออกข้าวได้มากถึง 2.06 ล้านตัน โดยตลาดส่งออกที่สําคัญได้แก่ อิรัก ร้อยละ 16.38 ของปริมาณการส่งออกข้าวไทยทั้งหมด รองลงมา ได้แก่ อินโดนีเซีย (ร้อยละ 13.08) สหรัฐอเมริกา (ร้อยละ 8.62) แอฟริกาใต้ (ร้อยละ 8.24) และเซเนกัล (ร้อยละ 5.86) ตามลําดับ
“นายกรัฐมนตรีขอบคุณหน่วยงานที่เกี่ยวข้องเดินหน้าถ่ายทอดองค์ความรู้และสร้างการตระหนักรู้เกี่ยวกับการพัฒนาข้าวไทยได้อย่างต่อเนื่อง ซึ่งจะมีส่วนสําคัญในการยกระดับการส่งออกข้าวไทยในตลาดโลกให้ได้ตามเป้าหมาย ตอบโจทย์ความต้องการของตลาด และเพิ่มขีดความสามารถทางการแข่งขันของข้าวไทย โดยนายกรัฐมนตรีเชื่อมั่นว่า ข้าวไทยมีชื่อเสียงในตลาดโลก จากเอกลักษณ์เฉพาะตัว รวมถึงคุณภาพในการผลิต ทําให้เป็นที่ต้องการของตลาด พร้อมทั้งกําชับทุกภาคส่วนดูแลมาตรฐานและคุณภาพอย่างต่อเนื่อง เพื่อคงชื่อเสียงของข้าวไทยในตลาดโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางบก ขอความร่วมมือผู้ประกอบการขนส่งสินค้าด้วยรถบรรทุกหลีกเลี่ยงการขนส่งสินค้าและการวิ่งรถเปล่าในช่วงวันหยุดต่อเนื่องวันฉัตรมงคล ระหว่างวันที่ 4 – 7 พฤษภาคม 2566
วันอังคารที่ 2 พฤษภาคม 2566
กรมการขนส่งทางบก ขอความร่วมมือผู้ประกอบการขนส่งสินค้าด้วยรถบรรทุกหลีกเลี่ยงการขนส่งสินค้าและการวิ่งรถเปล่าในช่วงวันหยุดต่อเนื่องวันฉัตรมงคล ระหว่างวันที่ 4 – 7 พฤษภาคม 2566
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า เนื่องด้วยในช่วงวันหยุดต่อเนื่องวันฉัตรมงคลจะมีประชาชนเดินทางกลับภูมิลําเนาหรือเดินทางท่องเที่ยวตามสถานที่ต่าง ๆ เป็นจํานวนมาก ทําให้ปริมาณยานพาหนะที่ใช้บนท้องถนนมีความคับคั่งและมีโอกาสจะเกิดอุบัติเหตุทางถนนเพิ่มสูงขึ้นกว่าปกติ ดังนั้นช่วงวันหยุดต่อเนื่องวันฉัตรมงคล ระหว่างวันที่ 4 - 7 พฤษภาคม 2566 กรมการขนส่งทางบก (ขบ.) จึงขอความร่วมมือผู้ประกอบการขนส่งสินค้าด้วยรถบรรทุกร่วมเป็นส่วนหนึ่งในการป้องกันและลดความสูญเสียจากอุบัติเหตุทางถนน ด้วยการหลีกเลี่ยงการขนส่งสินค้าและงดการใช้รถที่ไม่มีการบรรทุกสินค้า (รถเปล่า) ในช่วงวันดังกล่าว เพื่อลดปัญหาการจราจร ลดโอกาสเสี่ยงการเกิดอุบัติเหตุรุนแรง ในกรณีที่มีความจําเป็นต้องใช้รถแนะนําให้ผู้ประกอบการขนส่งดูแลกวดขันผู้ขับรถให้ปฏิบัติดังนี้
1. กําชับให้ผู้ขับรถขับด้วยความระมัดระวัง ใช้ความเร็วตามกฎหมายกําหนด ให้ผู้ขับรถพักผ่อนอย่างเพียงพอมีสภาพร่างกายพร้อมที่จะปฏิบัติหน้าที่ได้อย่างปลอดภัย และไม่ขับรถเกินชั่วโมงตามที่กฎหมายกําหนด
2. ตรวจสภาพความมั่นคงแข็งแรงของตัวรถและอุปกรณ์ส่วนควบด้านความปลอดภัยของรถบรรทุก รถลากจูง รถพ่วง ก่อนใช้งานทุกครั้ง
3. ผู้ขับรถบรรทุกต้องมีปริมาณแอลกอฮอล์ในลมหายใจเป็นศูนย์
4. ผู้ประกอบการขนส่งที่มีการติดตั้งระบบ Global Positioning System (GPS) ในรถของตนเองให้ติดตามการใช้ความเร็วของรถบรรทุกอย่างต่อเนื่องผ่าน Application DLT-GPS โดยแจ้งเตือนผู้ขับรถเมื่อพบว่ามีการใช้ความเร็วเกินกําหนด รวมทั้งหลีกเลี่ยงการจอดรถทิ้งไว้บนไหล่ทาง และให้เดินรถเฉพาะช่องเดินรถซ้ายสุดเท่านั้น
รองอธิบดีกรมการขนส่งทางบก กล่าวเพิ่มเติมว่า ขบ. ได้ขอความร่วมมือไปยังผู้ประกอบการขนส่งด้วยรถบรรทุกไม่ประจําทาง รถบรรทุกส่วนบุคคล รวมถึงองค์กรด้านการขนส่งสินค้า 28 แห่ง ประกอบด้วย สหพันธ์การขนส่งทางบกแห่งประเทศไทย สมาคมขนส่งทางบกแห่งประเทศไทย สมาคมขนส่งสินค้าและโลจิสติกส์ไทย สมาคมขนส่งสินค้าเพื่อการนําเข้าและส่งออก สมาคมขนส่งภาคตะวันออก สมาคมผู้ประกอบการขนส่งแหลมฉบัง ชลบุรี สมาคมรถบรรทุกภาคตะวันตก สมาคมขนส่งสินค้าภาคอีสาน สมาคมโลจิสติกส์และขนส่งภาคใต้ สมาคมผู้ประกอบการรถบรรทุกน้ํามันแห่งประเทศไทย ชมรมรถบรรทุกจังหวัดลําปาง สมาคมผู้ประกอบการขนส่งเกษตรกรรมและอุตสาหกรรม สมาคมผู้ประกอบการรถเครน สมาคมไทยโลจิสติกส์และการผลิต สมาคมผู้รับจัดการขนส่งสินค้าระหว่างประเทศ สมาคมผู้ประกอบธุรกิจวัตถุอันตราย สมาพันธ์โลจิสติกส์ไทย สมาพันธ์ผู้ให้บริการโลจิสติกส์ไทย สมาคมโลจิสติกส์และขนส่งไทย สภาผู้ส่งสินค้าทางเรือแห่งประเทศไทย สมาคมการค้าโลจิสติกส์ไทยแห่งอนุภาคลุ่มแม่น้ําโขง ชมรมขนส่งสินค้าท่าเรือแหลมฉบัง สหพันธ์การขนส่งทางรถบรรทุกแห่งอาเซียน หอการค้าไทยและสภาหอการค้าแห่งประเทศไทย สภาอุตสาหกรรมแห่งประเทศไทย สมาคมตัวแทนออกของรับอนุญาตไทย สมาคมขนส่งสินค้าจังหวัดตาก และผู้ประกอบการขนส่ง ทั้งนี้ ขบ. ขอขอบคุณหน่วยงาน สมาคม ชมรมต่าง ๆ สําหรับความร่วมมือนี้ โดยเชื่อมั่นว่าผู้ประกอบการขนส่งสินค้าด้วยรถบรรทุกพร้อมร่วมเป็นส่วนหนึ่งในการป้องกันและลดอุบัติเหตุทางถนนและส่งมอบถนนที่ปลอดภัยให้แก่ผู้ใช้รถใช้ถนนในช่วงวันหยุดต่อเนื่องวันฉัตรมงคลนี้ต่อไป
รัฐบาลไทย-ข่าวทำเนียบรัฐบาล-กรมการขนส่งทางราง ร่วมเตรียมความพร้อม เพื่อเพิ่มศักยภาพการแข่งขันของกลุ่มจังหวัดภาคเหนือรองรับและเชื่อมโยงเส้นทางระบบขนส่งทางรางสายใหม่
วันอังคารที่ 2 พฤษภาคม 2566
กรมการขนส่งทางราง ร่วมเตรียมความพร้อม เพื่อเพิ่มศักยภาพการแข่งขันของกลุ่มจังหวัดภาคเหนือรองรับและเชื่อมโยงเส้นทางระบบขนส่งทางรางสายใหม่
....
วันที่ 2 พฤษภาคม 2566 ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ร่วมการสัมมนาเชิงปฏิบัติการเตรียมความพร้อมเพื่อเพิ่มศักยภาพการพัฒนาพื้นที่และเสริมสร้างโอกาสในการแข่งขันของกลุ่มจังหวัดภาคเหนือตอนบน 2 ในการรองรับและเชื่อมโยงเส้นทางระบบขนส่งทางรางสายใหม่ “รถไฟทางคู่สายเด่นชัย-เชียงราย-เชียงของ” โดยมีนายพุฒิพงศ์ ศิริมาตย์ ผู้ว่าราชการจังหวัดเชียงราย ร่วมสัมมนาในงานดังกล่าวในฐานะหัวหน้ากลุ่มจังหวัดภาคเหนือตอนบน ณ ห้องเชียงรายแกรนด์บอลรูม โรงแรมเฮอริเทจเชียงราย ดร.พิเชฐ ได้ร่วมบรรยายพิเศษในหัวข้อ “รถไฟทางคู่ เด่นชัย-เชียงราย-เชียงของ เส้นทางสายใหม่ กับโอกาสในการแข่งขันทางด้านเศรษฐกิจของประเทศไทย และกลุ่มจังหวัดภาคเหนือตอนบน 2” โดยได้มีการนําเสนอแผนแม่บทการพัฒนาโครงข่ายทางรถไฟ ระยะ 20 ปี ประกอบด้วย การพัฒนารถไฟทางคู่ การพัฒนาทางรถไฟสายใหม่ การพัฒนารถไฟความเร็วสูง พร้อมทั้งนําเสนอสถานะความคืบหน้า โดยโครงการรถไฟทางคู่สายใหม่ ช่วงเด่นชัย-เชียงราย-เชียงของ มีระยะทาง 323.10 กม. ผ่านพื้นที่ 4 จังหวัดได้แก่ แพร่ ลําปาง พะเยาและเชียงราย ซึ่งอยู่ในกลุ่มจังหวัดภาคเหนือตอนบน 2 จํานวน 3 จังหวัด (ยกเว้นจังหวัดลําปาง) 17 อําเภอ 59 ตําบล มีสถานีและที่หยุดรถไฟรวม 26 แห่ง มีย่านกองเก็บและขนถ่ายตู้สินค้า (CY) จํานวน 4 แห่ง ที่สถานีแพร่ สถานีพะเยา สถานีป่าแดดและสถานีเชียงราย และมีลานกองเก็บตู้สินค้าคอนเทนเนอร์เชื่อมต่อกับศูนย์เปลี่ยนถ่ายรูปแบบการขนส่งสินค้าเชียงของอีก 1 แห่ง ปัจจุบันอยู่ระหว่างทําสัญญาซื้อขายอสังหาริมทรัพย์ที่ถูกเวนคืนได้มากกว่าร้อยละ 50 และส่งมอบพื้นที่ให้แก่ผู้รับจ้างเพื่อดําเนินการก่อสร้างต่อไป โดย ขร. ได้มีการลงพื้นที่อุโมงค์แม่กา หนึ่งในสี่ที่เป็นอุโมงค์คู่ทางเดี่ยว มีความยาว 2,700 เมตร ซึ่งปัจจุบันได้ขุดเจาะไปแล้วประมาณ 42-44 เมตร คาดว่าจะใช้เวลาขุดเจาะประมาณ 4 ปี แต่โครงการดังกล่าว จะมีอุโมงค์ที่ยาวที่สุด 6.2 กม. ที่อําเภองาว จังหวัดลําปาง ทั้งนี้ เส้นทางรถไฟสายใหม่เด่นชัย-เชียงราย-เชียงของ เป็นเส้นทางรถไฟที่เชื่อมต่อกับแหล่งเกษตรกรรม รองรับการขนส่งสินค้าการเกษตรทางราง ซึ่งปัจจุบันมีการขนส่งสินค้าทางรางประเภทควบคุมอุณหภูมิไปยัง สปป.ลาวและสาธารณรัฐประชาชนจีน นอกจากนี้ ยังสามารถพัฒนาเชื่อมต่อกับนิคมอุตสาหกรรมสีเขียวสําหรับสินค้าเกษตรและอาหาร การไฟฟ้าฝ่ายผลิตแห่งประเทศไทย (กฟผ.) แม่เมาะได้อีกด้วย รวมทั้งมีการเชื่อมต่อกับแหล่งท่องเที่ยว และรองรับการเชื่อมต่อระบบรางกับประเทศเพื่อนบ้านอีกด้วย ซึ่งเมื่อโครงการฯ ก่อสร้างแล้วเสร็จในปี 2571จะช่วยพลิกโฉมการเป็น Logistic Hub ของภูมิภาค เชื่อมโยงการเดินทางและการขนส่งสินค้าหลายรูปแบบ รวมทั้งเชื่อมต่อการขนส่งไทย-ลาว-จีน ซึ่งเป็นการเชื่อมโยงตามระเบียงเศรษฐกิจแนวเหนือ-ใต้ (North-South Economic Cooridor :NSEC) เปิดประตูการค้าชายแดนภาคเหนือ ช่วยให้เกิดการจ้างงาน สร้างโอกาสที่ดีต่อการค้าและการลงทุน ช่วยส่งเสริมการท่องเที่ยวและช่วยการกระจายความเจริญให้กับคนในพื้นที่ ช่วยลดระยะเวลาการเดินทาง มีความปลอดภัยในการเดินทางมากยิ่งขึ้น และเป็นการยกระดับคุณภาพชีวิตของประชาชนในพื้นที่กลุ่มจังหวัดภาคเหนือตอนบน 2 ให้ดีขึ้นต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ขอบคุณทุกภาคส่วน และมิตรประเทศของไทยที่มีส่วนร่วมทำให้ภารกิจอพยพคนไทยสำเร็จเสร็จสิ้น
วันอังคารที่ 2 พฤษภาคม 2566
02/05/2566
​โฆษกรัฐบาลเผยนายกฯ ขอบคุณทุกภาคส่วน และมิตรประเทศของไทยที่มีส่วนร่วมทําให้ภารกิจอพยพคนไทยสําเร็จเสร็จสิ้น
พร้อมย้ําขอให้คนไทยที่พํานักในต่างประเทศลงทะเบียน เพื่อรับข้อมูลข่าวสารที่เป็นประโยชน์ และร่วมกันดูแลชุมชนไทยในต่างประเทศต่อไป
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนที่ร่วมปฏิบัติภารกิจการอพยพคนไทย ณ สาธารณรัฐซูดาน (ปฏิบัติการนภารักไทย) สําเร็จเสร็จสิ้น เมื่อวานที่ผ่านมา (1 พฤษภาคม 2566)
วันนี้ (วันที่ 2 พฤษภาคม 2566) โฆษกประจําสํานักนายกรัฐมนตรี กล่าวว่า จากสถานการณ์ความไม่สงบในสาธารณรัฐซูดาน ทําให้หลายประเทศต้องทยอยอพยพพลเมืองของตนออกจากซูดาน ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งงาน กําชับให้ปฏิบัติภารกิจอย่างใกล้ชิด โดยให้คํานึงถึงความปลอดภัยของทุกฝ่ายเป็นสําคัญ
ทั้งนี้ รัฐบาลไทยได้เริ่มปฏิบัติการอพยพคนไทยชุดแรกจํานวน 78 คน กลับถึงประเทศไทยเมื่อวันที่ 27 เมษายน 2566 โดยมีนายกรัฐมนตรีรอให้การต้อนรับ ณ ท่าอากาศยานทหาร 2 กองบิน 6 ดอนเมือง ในขณะที่ชุดที่ 2 เดินทางถึงเมื่อวันที่ 29 เมษายน 2566 จํานวน 135 คน และชุดสุดท้ายจํานวน 5 คน เดินทางถึงประเทศไทยวานนี้ (1 พฤษภาคม 2566) รวมคนไทยและครอบครัวที่มีความประสงค์เดินทางกลับประเทศทั้งสิ้น 218 คน
โฆษกประจําสํานักนายกรัฐมนตรียังกล่าวเพิ่มเติมว่า ปฏิบัติการในครั้งนี้ได้สําเร็จเสร็จสิ้นเป็นที่เรียบร้อย ด้วยความร่วมมือ และการบูรณาการการทํางานของทุกหน่วยงานที่เกี่ยวข้องที่ช่วยดูแล และส่งคนไทยและครอบครัวกลับถึงบ้านด้วยความปลอดภัย โดยเมื่อเดินทางถึงประเทศไทยทุกคนได้รับบริการตรวจสุขภาพจากกระทรวงสาธารณสุข การอํานวยความสะดวกด้านการตรวจเอกสารการเดินทาง โดยสํานักงานตรวจคนเข้าเมือง การตรวจสอบสิทธิ์และการให้คําแนะนําด้านต่าง ๆ โดยกระทรวงแรงงาน และกระทรวงการพัฒนาสังคมและความมั่นคงของมนุษย์ รวมถึงการจัดรถบริการไปยังที่พัก โดยกระทรวงคมนาคม ซึ่งนักศึกษาที่เดินทางกลับจากซูดานได้รับการดูแลจากศูนย์อํานวยการบริหารจังหวัดชายแดนภาคใต้ (ศอ.บต.) ด้วยเช่นกัน
“นายกรัฐมนตรีติดตามปฏิบัติการนําคนไทยกลับบ้านอย่างใกล้ชิดมาโดยตลอด พร้อมขอบคุณทุกหน่วยงานที่เกี่ยวข้องสําหรับการทํางานร่วมกันเพื่อดูแล และส่งคนไทยและครอบครัวกลับถึงบ้านด้วยความปลอดภัย รวมถึงมิตรประเทศที่ให้ความช่วยเหลืออย่างเต็มที่จนสามารถปฏิบัติการดังกล่าวได้จนสําเร็จเสร็จสิ้นเมื่อคืนที่ผ่านมา พร้อมย้ําให้คนไทยที่พํานักในต่างประเทศลงทะเบียนกับสถานทูต สถานกงสุลใหญ่ และติดตามข่าวสารอย่างสม่ําเสมอ เพื่อจะได้รับการแจ้งข้อมูลที่เป็นประโยชน์ เพื่อร่วมกันดูแลชุมชนไทยในต่างประเทศต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานคอนกรีตเสริมเหล็กข้ามแม่น้ำชี เชื่อมจังหวัดยโสธร - ร้อยเอ็ด เสร็จสมบูรณ์
วันอังคารที่ 2 พฤษภาคม 2566
กรมทางหลวงชนบท สร้างสะพานคอนกรีตเสริมเหล็กข้ามแม่น้ําชี เชื่อมจังหวัดยโสธร - ร้อยเอ็ด เสร็จสมบูรณ์
ช่วยร่นระยะทาง 18 กิโลเมตร เพิ่มศักยภาพการคมนาคมขนส่ง บรรเทาความเดือดร้อนให้กับประชาชนในพื้นที่
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานคอนกรีตเสริมเหล็กข้ามแม่น้ําชี (สะพานมิตรภาพ ปากเป่ง - ดอนเจริญ) จังหวัดยโสธร เสร็จสมบูรณ์ เชื่อมระหว่างบ้านปากเป่ง ตําบลเขื่องคํา อําเภอเมือง จังหวัดยโสธร กับบ้านท่าสะอาด ตําบลพนมไพร อําเภอพนมไพร จังหวัดร้อยเอ็ด ก่อสร้างสะพานคอนกรีตเสริมเหล็ก ความยาว 270 เมตร ผิวทางกว้าง 9 เมตร รองรับ 2 ช่องจราจร (ไป - กลับ) พร้อมถนนต่อเชื่อมความยาวรวม 950.36 เมตร งบประมาณการก่อสร้าง 69.916 ล้านบาท ปัจจุบันได้ก่อสร้างแล้วเสร็จและเปิดให้ประชาชนได้ใช้สัญจรแล้ว ทั้งนี้ เพื่อช่วยบรรเทาความเดือดร้อน เพิ่มศักยภาพการคมนาคมขนส่ง เนื่องจากสามารถร่นระยะทางได้ถึง 18 กิโลเมตร ลดระยะเวลา ลดค่าใช้จ่าย ในการเดินทางให้ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัยมากยิ่งขึ้น